N á v r h   k o m u n i k é

	Vláda Slovenskej republiky na svojom rokovaní dňa ............... 2001 prerokovala a schválila návrh Štátnej pôdnej politiky Slovenskej republiky.

Štátna pôdna politika Slovenskej republiky vychádza z medzinárodných dokumentov prijatých v tejto oblasti (Svetová charta o pôde, Európska charta o pôde, Agenda 21), odporúčaní Rady Európy zameraných na ochranu pôdy a na tomto základe vymedzuje zásady a priority štátu k pôde ako základnému a neobnoviteľnému prírodnému zdroju. Zaoberá sa výlučne odbornou problematikou v oblasti ochrany a správneho využívania pôdy.

Prijatím Štátnej pôdnej politiky Slovenskej republiky napĺňa vláda SR odporúčania medzinárodných dokumentov a plní časť Programového vyhlásenia vlády SR „Začneme uvádzať do života dohovor o trvalom využívaní pôdy, vrátane jej štátnej ochrany s najmodernejšími svetovými trendami“.